ناتو بالتیک دنیزینده بیر چوخ اؤلکه‌دن اونلارلا دؤیوش گمی‌سی، دؤیوش اوچاغی و 7 مین عسگری‌نین ایشتیراکی ایله تعلیم‌لر کئچیرمه‌یه حاضیرلاشیر.
ناتو-نون بیاناتینا گؤره، بالتیک عملیات‌لاری 22 (BALTOPS22) دنیز تعلیمی‌نین 51-جی 17-5 ژوئن تاریخ‌لرینده کئچیریله‌جک.
تعلیمده تورکیه ایله یاناشی، بلژیک، بولقاریستان، دانیمارکا، استونیا، فینلاندیا، فرانسا، آلمانیا، لتونیا، لیتوانیا، هوللاندیا، نروژ، لهستان، سوئد، اینگیلتره و امریکا ایشتیراک ائده‌جک. تعلیم‌لره 45 گمی، ان آزی 75 اوچاق و تخمینن 7000 حربچی جلب اولونا‌جاق.
بالتیک بؤلگه سینده سیروسفر آزادلیغی و تهلوکسیزلیگین قورونماسی اوچون لازیمی ایمکان‌لارین گوجلندیریلمه‌سینی هدفله‌ین تعلیمده آمفیبیا عملیات‌لاری، آتیش تکنیک لری، سوآلتی قاییق‌لارا قارشی عملیات‌لار، هاوا هوجومون‌دان ساوونما مانورلری، مین تمیزلمه، پارتلاییجی‌لارین محو ائدیلمه‌سی، پیلوت‌سوز سوآلتی نقلیات واسیطه‌لری و طبی موداخیله‌لر کیمی موختلیف مؤوضوع لاردا فعالیت‌لر آپاریلا‌جاق.
ایلک دفعه 1972-جی ایلده کئچیریلن و هر ایل تکرارلانان BALTOPS22 تعلیمینه بو ایل سوئد ائو صاحیب‌لیگی ائده‌جک.
